**Politika postupanja Službi Zavoda u slučaju suspenzije akreditacije u dijelu ili u cijelosti**

* odmah se prestaje koristiti akreditacijski simbol uključujući i web stranicu i to u onom dijelu aktivnosti na koje se suspenzija/povlačenje odnosi;
* Službe Zavoda će obavijestiti svoje korisnike usluga o suspenziji/povlačenju akreditacije, kao i o statusu dokumenata koji su izdani prije suspenzije/povlačenja, te da dokumenti i rezultati izdani tijekom ili nakon suspenzije/povlačenja nisu pod akreditacijom;
* isti postupak uključuje i slučaj prestanka rada akreditiranog tijela.

Obavijesti o nepravilnom pozivanju na status akreditiranog tijela Službe može akreditacijskome tijelu dostaviti ocjenitelj ili bilo koja pravna ili fizička osoba usmenim ili pisanim putem.

Odgovorne osobe Zavoda za poduzimanje mjera u slučaju suspenzije/povlačenja akreditacije i obavijesti o istome su Savjetnik ravnatelja uprave za sustave upravljanja i Voditelji Službi.